Angol szurkolókat vertek össze Kijevben
Keddi londoni sajtóbeszámolók szerint több angol szurkolót összevertek szervezett csoportokban támadó ukrán futballhuligánok a két ország válogatottjának kedd esti kijevi világbajnoki selejtezõje elõtt.
A The Sunnak, a legnagyobb brit tömeglapnak a sérültek maguk mondták el, hogy az egyik népszerû kijevi kávézó teraszán üldögéltek többtucatnyian még vasárnap este, amikor a váratlanul felbukkanó támadók lecsaptak rájuk.
A mintegy száz ukrán késekkel, üvegekkel, füstbombákkal és könnygázzal volt felfegyverkezve, és "vadállatok módjára" esett neki az angoloknak.
A The Sun bennfentes forrásai szerint a Dinamo Kijev "vérszomjas újnáci szurkolói" hajtották végre a "katonai stílusú rajtaütést".
Több angol szurkolót hordágyon kellett elszállítani a helyszínrõl; az egyik sérültnek 30 öltéssel varrták össze fejsebét.
A brit lap által idézett kijevi rendõrségi közlemény igyekszik kisebbíteni a történtek jelentõségét. A kommüniké megfogalmazása szerint "néhány arra haladó ukrán verbális konfliktusba keveredett (az angolokkal), és ez tettlegességig fajult".
A rendõrség szerint az összecsapás mindössze két percig tartott, és a rendõri egységek kiérkezése után a támadók elmenekültek, ám a The Sun által az incidensrõl közölt fotók azt mutatják, hogy ukrán szurkolók sokasága néz farkasszemet az úttest közepén felsorakozott rendõrökkel. A képek egyikén látszik az is, hogy a járdát nagy területen vér borítja.
Roy Hodgson, az angolok szövetségi kapitánya nyilatkozatban ítélte el a történteket, és közölte: reméli, hogy az incidens nem riasztja el az angol szurkolókat a mérkõzéstõl.
A találkozóra háromezer angol utazott Kijevbe.
labdarúgás sport